O'zbekistonga dam olish kunlari salqin havo massalari kirib keladi

“O'zgidromet” xizmati dam olish kunlari kuzatiladigan ob-havo ma'lumotini e'lon qildi.
Unga ko'ra, 21 may kuni Kavkaz hududidan nam va nisbatan salqin havo massalari kirib keladi. Qoraqalpog'istonda, xorazm viloyatida qisqa muddatli yomg'ir yog'adi, momaqaldiroq bo'lishi mumkin. Farg'ona vodiysi viloyatlarida va kechga tomon Buxoro, Navoiy, Qashqadaryo viloyatlarida yomg'ir yog'adi, momaqaldiroq bo'ladi. Respublikaning qolgan hududlarida harorat 27–32 daraja atrofida bo'lishi kutilmoqda.
22 may kuni nam va nisbatan salqin havo massalari kirib kelishi respublikaning barcha hududlariga tarqaladi. Ko'pchilik viloyatlarda jala yomg'irlari yog'adi, tog'oldi va tog'li hududlarda kuchli bo'ladi. Qoraqalpog'istonda, xorazm viloyatida yog'ingarchilik kutilmaydi, Buxoro, Navoiy viloyatlarida esa ertalab yomg'ir to'xtaydi. Havo harorati kunduz kuni 18–23 darajagacha pasayadi.
Keltiriilishicha, 23 may, dushanba kuni respublikaning deyarli barcha hududlarida kam bulutli va quruq ob-havo kuzatiladi. Faqat Farg'ona vodiysi viloyatlarida kechasi va ertalab qisqa muddatli yomg'ir yog'ishi mumkin. Kechasi va ertalab havo harorati sezilarli darajada pasayadi va 10–13 daraja atrofida bo'ladi, kunduz kuni harorat 23–28 darajagacha isiydi. 20–23 mayda tog'oldi va tog'li hududlarida sel-suv toshqin hodisalari yuzaga keldishi mumkin.